Document ID: 31988R3383

*****
ΚΑΝΟΝΙΣΜΟΣ (ΕΚΑΧ, ΕΟΚ, ΕΥΡΑΤΟΜ) αριθ. 3383/88 ΤΟΥ ΣΥΜΒΟΥΛΙΟΥ
της 26ης Οκτωβρίου 1988
για την προσαρμογή των διορθωτικών συντελεστών που εφαρμόζονται στις τρίτες χώρες
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,
τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 2339/87 (2), και ιδίως το άρθρο 13 πρώτο εδάφιο του παραρτήματος Χ του εν λόγω κανονισμού υπηρεσιακής κατάστασης,
την πρόταση της Επιτροπής,
Εκτιμώντας ότι πρέπει να ληφθεί υπόψη η εξέλιξη του κόστους ζωής στις τρίτες χώρες και να καθοριστούν σύμφωνα με αυτό, με ισχύ από την 1η Ιουλίου 1988, οι διορθωτικοί συντελεστές που εφαρμόζονται στις αποδοχές οι οποίες καταβάλλονται, στο νόμισμα της χώρας υπηρεσίας τους, στους υπαλλήλους οι οποίοι υπηρετούν στις τρίτες χώρες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με ισχύ από την 1η Ιουλίου 1988, οι διορθωτικοί συντελεστές που εφαρμόζονται στις αποδοχές που καταβάλλονται στο νόμισμα της χώρας υπηρεσίας, καθορίζονται σύμφωνα με το παράρτημα.
Οι τιμές συναλλάγματος που χρησιμοποιούνται για την πληρωμή των αποδοχών αυτών είναι εκείνες που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων το μήνα που προηγείται της ημερομηνίας κατά την οποία αρχίζει να παράγει αποτελέσματα ο παρών κανονισμός.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Οκτωβρίου 1988.

Labels: 9
15
19
5